ӨВӨРХАНГАЙ АЙМГИЙН ГУЧИН-УС СУМЫН 05 ДУГААР

САРД ХИЙСЭН АЖЛЫН МЭДЭЭ

2022.05.23 Аргуут

**Засаг даргын Тамгын газар:**

2022 оны нэгдүгээр ээлжийн цэрэг татлагат 127 залуу үзлэгт орж, тэнцсэн 5 залуу Өмнөговь аймгийн 031 дүгээр ангид хуваарилагдсан. Нэгдүгээр зэргийн бэлтгэл үүрэгтний давтан сургалтад 10 иргэн хамрагдсан. Мөн цэргийн албыг дүйцүүлэн хаах 5 иргэний материалыг аймгийн Цэргийн штабт хүргэсэн.

Аймгийн Засаг даргатай байгуулсан хамтран ажиллах гэрээнд заагдсны дагуу аймгийн ЕБС-ийн сургуулиудын дунд зохион байгуулагдсан “Дөл” тоглолтод 15 сурагч амжилтттай оролцлоо. Хүүхдүүдийн хувцас, байр, шатахууны зардалд 1710,0 мянган төгрөг зарцуулсан.

Гэр бүл, хүүхэд, залуучуудын хөгжлын газраас зөвлөн туслах арга хэмжээ үзүүлсэн ба “Үжин” төвийн багш Ундраагийн “Харилцаа хандлага, хүүхдийн хүмүүжил” сургалтад төрийн албан хаагчид, ЕБС-ийн сурагчид, эцэг эхийн төлөөлөл хамрагдсан.

**Байгаль, орчны чиглэлээр: “**Тэрбум мод” үндэсний хөдөлгөөн, “Ногоон байгууламжийг нэмэгдүүлэх, орчны бохирдлыг бууруулах зорилтот жил”-ийн ажлын хүрээнд 7400 ширхэг мод, бут тариалж байна. Нийтийг хамарсан ажлын хүрээнд 15 иргэнийг 10 хоногийн хугацаатай ногоон ажлын байр төсөлд хамруулж, хог хаягдал ангилах ажилд 13 иргэнийг хамруулан хогийн нэгдсэн цэгийн хогийг ангилалан ялгалт хийлгэсэн.

**Хөдөө аж ахуйн чиглэлээр:**

Сумын Засаг даргын 2022 оны 04 дүгээр сарын 20-ны өдрийн А/32 дугаар захирамжаар томилогдсон ажлын хэсэг нь МААЭШХ-ийн эрдэм шинжилгээний ажилтнууд болон аймгийн ХХААГ-ын мэргэжилтэнтэй хамтран тэмээний цөм сүрэг бүхий 24 малчин өрхийн 1000 тэмээнд үзлэг, ангилалт хийж 300 тэмээнээс биеийн үндсэн 4 хэмжээ авах, хаврын амьдын жин, ботгоны жин тогтоох, ургамлын судалгааны дээж авах зэрэг ажлуудыг хийж гүйцэтгэсэн.

Цөм сүрэгт 400 тэмээ буюу 40,0 хувь, үржлийн сүрэгт 485 тэмээ буюу 48,5 хувь, хэрэгцээний сүрэгт 115 тэмээ буюу 11,5 хувь нь тус тус хамрагдсан.

Мал аж ахуйн нэгдсэн систем болон дэд сангуудыг нэвтрүүлэх мал сүргийг ялган тэмдэглэх, бүртгэлжүүлсэн aris.mofa.gov.mn системийг бүрэн ашиглаж урьд онд бүртгэлжүүлсэн мал сүргийн шилжилт хөдөлгөөнийг тухай бүр нь хийж мал төлөлт, төл бойжилт, малын хорогдол, хээл хаялтын мэдээг долоо хоног бүр программд оруулан аймгийн ХХААГ-т илгээж байна. Мал сүргийг ялган тэмдэглэх, бүртгэлжүүлэх ажлын хүрээнд 55 тэмээг ялган тэмдэглэж бүртгэлжүүлсэн.

Малчин өрхийн мал сүрэгт сүргийн эргэлтийг тооцоолон гаргах, мэдээ мэдээллээр хангах ажлыг зохион байгуулж малчид мал сүргээ эдийн засгийн эргэлтэд оруулах, бэлчээрийн даацад тохирсон мал сүрэгтэй байх талаар заавар зөвлөгөөг 35 малчин өрхөд өгсөн.

Бог малын хээлтүүлэгч хуц 282, ухна 235 бүгд 517 бог малын хээлтүүлэгчийг 3 хэсэг ялган суурилаад байна. “Үхэр сүрэг” дэд хөтөлбөрийн хүрээнд 2021 оноос өссөн дүнгээр тугал бойжуулсан 21 малчин өрхийн судалгаа, дансны мэдээлэл гарган аймгийн ХХААГ-т хүргүүлсэн. Малчны тамга авах 3 малчны судалгаа гарган тамга тэмдэг үйлдвэрийн газарт хүргүүлж, тамгыг олгогдсон.

Хүнсний ногооны арчилгаа, тариалалтын талаар сургалт зохион байгуулж, үр тараасан. Хүнсний чиглэлээр худалдаа үйлчилгээ эрхэлдэг “Өгөөмөр-эрдэнэ”, “Баялаг”, “Их богд” хүнсний дэлгүүрүүдээс долоо хоног бүр хүнсний нөөцийн мэдээг авч аймгийн Хүнс хөдөө аж ахуйн газарт хүргүүлэн ажиллалаа.

“Хоршоог дэмжих жил”-ийн нээлтийн арга хэмжээнд сумын Засаг дарга, Тамгын газрын дарга болон хоршоологчдын төлөөлөл хамрагдсан. Аж үйлдвэрийн салбарын үйлдвэрлэл, борлуулалтын мэдээг сум орон нутагтаа өрхийн үйлдвэрлэл эрхэлж байгаа иргэдийн үйлдвэрлэсэн бараа бүтээгдэхүүний төрөл, үнэ, борлуулалтын мэдээг гаргаж, холбогдох газарт илгээсэн.

ЖДҮ эрхлэгчдийн хаалттай групп төрөөс гарсан хууль тогтоомжийг мөрдүүлж ажиллахаар цаг тухай бүр мэдээ мэдээллийг хүргэдэг ба Сум хөгжүүлэх сангийн зээлийн хугацаа хэтрэлттэй зээлдэгч нартай уулзаж зээлийн үлдэгдэл, алданги тооцон эргэн төлүүлэх арга хэмжээг авч ажиллаж байна.

**Мал эмнэлгийн чиглэлээр:** Шүлхий өвчнөөс урьдчилан сэргийлэх вакцинжуулалтыг 4 дүгээр сарын 20-ноос 5 дугаар сарын 9-ний хооронд сумын хэмжээний 211 өрхийн 2100 үхрийг хамруулж тайлан мэдээг Мал эмнэлгийн газарт хүлээлгэн өгсөн.

ДХХ өвчнөөс урьдчилан сэргийлэх вакцинжуулалтын гүйцэтгэл 60 хувьтай, шөвөг яр өвчнөөс урьдчилан сэргийлэх вакцинжуулалт 100 хувь хийгдэж дууссан ба эдгээр вакцинжуулалтын арга хэмжээнд мал эмнэлгийн тасаг 2 удаагийн хяналт тавьж ажилласан. Шимэгчтэх өвчнөөс урьдчилан сэргийлэх арга хэмжээний туулгалт боловсруулалт 30 хувьтай хийгдэж байна

**Нийгмийн халамжийн чиглэлээр:** Жирэмсэн эхийн тэтгэмжид 1 иргэний хүсэлтийг хүлээн авч системд бүртгэсэн. Нийт 13 эхэд 492,400 төгрөг олгосон.

Санхүүгийн дэмжлэг олгох хөдөлмөр эрхлэлтийн 5 иргэний төсөл, онцгой тохиолдын мөнгөн тэтгэмж авах 1 иргэний материалыг хүлээн авч АДЗ-өөр хэлэлцэн дэмжсэн. Цалинтай ээж, аав хөтөлбөрт 2 иргэнийг шинээр бүртгэсэн. Нийт 99 аав, ээжид 4,950,000 төгрөг олгосон. Шинэ төрсөн 2 хүүхдийг хүүхдийн мөнгөнд хамрагдах хүсэлтийг хүлээн авч системд бүртгэсэн. 0-18 насны 743 хүүхдийн 7,430,000 төгрөгийн олголт хийгдсэн.

Нийгмийн халамжийн өндөр настны тэтгэвэрт 2 ахмадад 576,000 төгрөг, хөгжлийн бэрхшээлтэй иргэний тэтгэвэрт 8 иргэнд 2304,000 төгрөг, тэжээгчээ алдсаны тэтгэвэрт 9 иргэнд 2,686,000 төгрөг буюу нийт 19 иргэнд 5,566,000 төгрөгийг тус тус олгосон байна.

Нийтийг хамарсан ажил зохион байгуулах ажлын хүрээнд Хүнсний эрхийн бичгийн үйлчилгээнд хамрагддаг болон хөдөлмөрйн насны ажилгүй иргэдээр мод тариулах, нэгдсэн хогийн цэгийн хогийг ангилан ялгах зэрэг ажлуудыг хийж гүйцэтгүүлэн хяналт тавьж ажиллаж байна.

Байнгын асаргаа шаардлагатай 39 ахмадад 3,295,500 төгрөг, хөгжлийн бэрхшээлтэй 3 иргэнд 253,500 төгрөг, 12 хүүхдэд 3,456,000 төгрөг буюу нийт асаргааны тэтгэмжид 54 иргэнд 7,004,500 төгрөг олгосон.

**Сумын Эрүүл мэндийн төв:**

Нийгмийн эрүүл мэндийн чиглэлээр “Хачгаар дамжих халдварт өвчнөөс урьдчилан сэргийлье” мэдээлэл, сурталчилгааны сарын аян өрнүүлж, 12 эмч сургалтад хамрагдаж, 5 төрлийн мэдээлэл, сурталчилгааг ЭМТ-ийн фейсбүүк хуудаст нийтлэсэн ба халдварт өвчний эмнэл зүйн шинж тэмдэг, урьдчилан сэргийлэх тухай мэдээллийг 256 малчин өрх, үйлчлүүлэгч 89 иргэнд өгсөн.

. Эрүүл аюулгүй ажлын байрыг бий болгох, ажилтнуудын мэргэжлээс шалтгаалсан өвчлөлийг бууруулах зорилгоор ХАБЭА-н хууль тогтоомжийн талаар сургалт зохион байгуулж, эмч, мэргэжилтэн, бусад ажилчдыг хувийн хамгаалах хэрэгслээр хангасан. Мөн ажилчдын ширээнд кактус байрлуулж, ажлын байрыг цэцэгжүүлсэн.

“Эх баригч, сувилагч бидний мэргэжил хамгийн сайхан” мэргэжил сурталчлах уулзалт өдөрлөгийг Сувилахуйн багаас санаачлан ЕБС-ийн 12 дугаар ангийн эмч болох хүсэл, сонирхолтой 6 хүүхдийг урьж, эх баригч, сувилагч мэргэжлийн онцлог, үнэ цэнийг сурталчилж, ЭМТ-ийн үйл ажиллагаатай танилцуулсан.

“Ковид-19” цар тахлын вакцинжуулалтыг идэвхжүүлэх, дархлаажуулалтын ач холбогдлын тухай 5 постер, 2 видео бичлэгийг байгууллагын цахим хуудсанд нийтлэсэн.

2022 оны 1 дүгээр ээлжийн цэрэг татлагаар цэргийн насны 77 залуучуудад вакцины ач холбогдлын талаар мэдээлэл өгч, вакцинд хамруулсан. Явуулын цэгийн 1 баг ажиллаж 12 хүнийг дархлаажуулсан. 2-5 сартай 12 хүүхдэд 5-т, ПЭВ, СЭИВ, халдварт саа, 9-24 сартай 10 хүүхдэд УГУ, ПЭВ, АГ вакцинуудыг хийсэн.

Алсын дуудлага 19, төвийн дуудлага 26 хийж БОЭТ-д 8 өвчтөн хүргэсэн ба яаралтайгаар хүлээн авахаар 44 хүн үйлчлүүлж 47 хүн хэвтэн эмчлүүлсэн. Өдрийн эмчилгээнд 23, гэрийн сувилахуй 8 хамруулан, ЭМД-ын сангаас 2,1 сая төгрөгний санхүүжилтийг авсан.

Монголын сумын эмч, мэргэжилтнүүдийн холбоо, аймгийн Эрүүл мэндийн газартай хамтран эрсдэлт бүлгийн хүн амд цусны даралт ихсэх өвчин, чихрийн шижин өвчин, умайн хүзүүний хорт хавдар, уушгины болон уушгины бус эрхтний сүрьеэг илрүүлэх эрүүл мэндийн цогц үзлэгт эрсдэлт бүлгийн 77 иргэн, 0-5, 6-17 насны 50 хүүхдийг эрт илрүүлэгийн үзлэг шинжилгээнд хамруулсан.

**Цэцэрлэг:**

 “Тэрбум мод” үндэсний хөдөлгөөний хүрээнд 2009м2 газрыг хашаажуулан 450ш хайлаас мод суулгасан.

Эцэг эхийн нэрэмжит волейболын тэмцээнийг зохион байгуулж, 6 багийн 40 гаруй тамирчин оролцон Ахлах бүлгийн эцэг эхчүүд тэмцээнд тэргүүлсэн.

Баруунбаян-Улаан суманд зохион байгуулагдсан шатрын спортын мастер Батчимэгийн нэрэмжит шатрын тэмцээнд 4 настай Б.Пүрэвбат оролцон 5 дугаар байрт шалгарсан.

“Сургуулийн өмнөх боловсролын үйлчилгээнд хамрагдаж буй хүүхдийн хөгжил болон сургуульд бэлтгэгдсэн байдлыг үнэлэх журам”-ын дагуу хүүхдийн хөгжлийн ахицыг үнэлж, БШУГ-т хүргүүлсэн.

Багийн Засаг дарга нартай хамтран тойргийн хүүхдийн статистик судалгааг гаргаж, холбогдох газарт хүргүүлсэн. “Илүүдэл жингүй эртэч Монгол” аяны хүрээнд дасгал хөдөлгөөнийг тогтмол хийж байна.

“Цэцэрлэгийн менежмент манлайлал” 45 хоногийн онлайн сургалтад эрхлэгч 7 хоног бүрийн Даваа гарагт хамрагдаж байна.

**Ерөнхий боловсролын сургууль:**

ESEL сургалтын үндэсний хэлэлцүүлэгт Сургалтын менежер хамрагдан, сургалтын 5 төслийг сумын зөвлөлд танилцуулж аймгийн зөвлөлд илгээсэн.

“Говь-Эрдэнэ” бүсийн багш нарын уулзалт зөвлөлгөөн Богд суманд зохион байгуулагдаж 24 багш, ажилтан хэлэлцүүлэгт мэдлэг, туршлага судлах, урлаг спортын арга хэмжээнд хамрагдсан..

Хангай жудо клубын нэрэмжит Олон хотын өсвөрийн жудо бөхийн тэмцээнээс 2 алт, 4 мөнгө, 2 хүрэл медаль хүртэж 9 сурагч улсын тэмцээн оролцох эрх авсан.

Өсвөрийн жудо бөхийн Улсын аварга шалгаруулах тэмцээнд оролцож 2 хүрэл медаль авч, 1 сурагч 5 дугаар байрт шалгарсан. Шатрын спортын ОУ-ын хэмжээний мастер С.Батчимэгийн нэрэмжит тэмцээнд оролцож, 1 алт, 2 мөнгө, 2 хүрэл медаль авсан. Өсвөрийн хөнгөн атлетикийн ААШ тэмцээнээс 2 хүрэл медаль 2 тусгай байрын шагнал авсан.

Аймгийн хэмжээнд 1-2 дугаар ангийн сурагчдын хоцрогдол арилгах зорилгоор зохион байгуулж буй “Сайн сурагч-Сайн хамт олон” аяны хүрээнд унших эх материал бэлтгэх, Алдааг засах өдөр, Цээжийн шалгалт, Дэвтэр бол сурагчийн толь, Цээжилж тогтоосноо цээжээр бичих, Бахархалт хамт олон зэрэг үйл ажиллагааг зохион байгуулсан.

“Нандин тойрог” үйл ажиллагааны хүрээнд “Улаан гэрэл Улаан бөмбөлөг” дууг бага ангийн бүх сурагчид сурсан. Анги дэвших шалгалтын сэдэв боловсруулж шалгалтын хуваарь гаргасан. ХАБЭА сарын аяны хүрээнд ажилчдад “Ажлын байрны стреесс-бууруулах арга зам” сургалтыг зохион байгуулсан.

“Эерэг хандплага ба хорт зуршил” сургалтыг аймгийн ХЗГБГ-аас зохион байгуулж, 6-12 дугаар ангийн сурагчдыг хамруулсан.

“Илүүдэл жингүй-Эртэч монгол” аянд дотуур байрны сурагчид өглөө бүр дасгал хөдөлгөөнийг тогтмол хийж байна.

Зорилтод бүлгийн сурагчдаас сэтгэцийн сорил авч сорилын үр дүнд тулгуурлан нийгмийн ажил үйлчилгээ үзүүлж байна. Завсарлагааны хөгжимт дасгалыг бүх сурагчид хийж хэвшсэн. ЭЕШ-ын вакум сургалтыг 14 хоногийн хугацаанд 7 багшийн 8 судлагдахуунаар зохион байгуулсан ба 7 хоног бүр сорил шалгалтыг авч байна.

Өдөр бүр хоол үйлдвэрллийн мэдээлэл талаар мэдээлэл өгч, хяналт тавьж, зөвлөгөө өгч ажиллаж байна

**Соёлын төв:**

Иргэдийн идэвхтэй хөдөлгөөн, эрүүл мэнд, дасгал хөдөлгөөнийг идэвхжүүлж 7 хоног бүр нийтийн бүжгийг явуулж хэвшсэн.

 Зорилтот жилийн хүрээнд 150м2 талбайд 564 ширхэг хайлаас мод суулгасан.

 Зорилтот жилийн нээлт, төгсөгчдийн хонхны баяр, эрдмийн баярын урлагийн тоглолтыг бэлтгэн, урлагийн тоглолт, дэлгэцийн кино, уулзалт, сургалт, үзэсгэлэн худалдаа гэх мэт арга хэмжээ зохион байгуулсан. Соёлын төвийн дэргэдэх морин хуурын болон уран уншлагын дугуйлангуудад хуваарийн дагуу хичээллэж байна.

МЭДЭЭ НЭГТГЭСЭН: ХУУЛЬ, ЭРХ ЗҮЙ ХАРИУЦСАН

МЭРГЭЖИЛТЭН Л.МӨНХЖАВХАА

ХЯНАСАН: ЗАСАГ ДАРГЫН ТАМГЫН ГАЗРЫН

ДАРГА Н.ТУНГАЛАГ